రాజ్ వట్టికూటి

రాజ్ వట్టికూటి అమెరికన్-ఇండియన్ వ్యవస్థాపకుడు, వ్యాపార కార్యనిర్వాహకుడు, పరోపకారి. ఆయన ఆల్టిమెట్రిక్ కార్ప్ వ్యవస్థాపకుడు, ఛైర్మన్. వట్టికూటి ఫౌండేషన్ స్థాపకుడు కూడా. దీని ద్వారా ఆయన అనేక దాతృత్వ కార్యక్రమాలు చేసాడు. గతంలో ఆయన కోవాన్సిస్ కార్ప్ స్థాపించి, దానికి CEOగా పనిచేసాడు. ఇది ఒక IT సేవల సంస్థ. దీనిని కంప్యూటర్ సైన్సెస్ కార్పొరేషన్ $1.3 బిలియన్లకు కొనుగోలు చేసింది.

 ప్రారంభ జీవితం, విద్య 
రాజ్ వట్టికూటి ఆంధ్రప్రదేశ్ రాష్ట్రంలో జన్మించాడు. ఆయన పద్మ వట్టికూటిని పెళ్ళి చేసుకున్నాడు. ఆయన గిండీ లోని కాలేజ్ ఆఫ్ ఇంజనీరింగ్లో చదివాడు, అక్కడ ఎలక్ట్రానిక్ ఇంజనీరింగ్ బ్యాచిలర్ డిగ్రీ పొందాడు. తరువాత వేన్ స్టేట్ యూనివర్శిటీలో ఎలక్ట్రికల్ అండ్ కంప్యూటర్ ఇంజనీరింగ్లో ఎంఎస్ డిగ్రీ పొందాడు. బ్రయంట్ కళాశాల నుండి బిజినెస్ అడ్మినిస్ట్రేషన్లో గౌరవ డాక్టరేట్ కూడా పొందాడు.

 కెరీర్ 
తన మొదటి వెంచర్‌కు ముందు రాజ్ వట్టికూటి, 1977 - 1983 మధ్య క్రిస్లర్ కార్పొరేషన్‌కు MIS ప్రాజెక్ట్ లీడర్‌గా పనిచేసాడు. 1983 - 1985 మధ్య, అతను యురికా ఫుడ్స్ కార్పొరేషన్‌లో MIS డైరెక్టర్‌గా పనిచేసాడు. 1985 లో కోవాన్సిస్ కార్ప్‌ను స్థాపించాడు. మొదట్లో దాన్ని కంప్లీట్ బిజినెస్ సొల్యూషన్స్, ఇంక్. అనే పేరుతో స్థాపించి ఆ తరువాత పేరు మార్చాడు. 2007 లో కోవాన్సిస్‌ను కంప్యూటర్ సైన్స్ కార్పొరేషన్ కొనుగోలు చేసింది.  అతను 1997లో వట్టికూటి ఫౌండేషన్‌; 1998లో సైనోవా ఇంక్.; 2012లో ఆల్టిమెట్రిక్ కార్ప్‌ను స్థాపించాడు. అతను డావింటా టెక్నాలజీస్, వట్టికూటి టెక్నాలజీస్, వట్టికూటి వెంచర్స్ ను కూడా స్థాపించాడు.

 పురస్కారాలు, గుర్తింపు 
రాజ్ వట్టికూటి 2021 ఇన్‌స్పైర్ ఆర్ట్స్ & మ్యూజిక్ " ఛాంపియన్ అవార్డు  " గ్రహీత. అతని భార్య పద్మతో కలిసిVattikuti Tech eyes $130 million business from robotic surgery systems The Economic Times. 7 June 2016. Retrieved 15 November 2017.  TiE డెట్రాయిట్ 2017 లైఫ్‌టైమ్ అచీవ్‌మెంట్ అవార్డు, 2007 వుడ్రో విల్సన్ కార్పొరేట్ సిటిజన్‌షిప్ అవార్డు,  2002 ఎల్లిస్ ఐలాండ్ మెడల్ ఆఫ్ ఆనర్,  డైకేమా గోసెట్ 2001 లైఫ్‌టైమ్ అచీవ్‌మెంట్ అవార్డులను కూడా అందుకున్నాడు.

 దాతృత్వం 
రాజ్ వట్టికూటి 2001 లో మిచిగాన్ డెట్రాయిట్లోని హెన్రీ ఫోర్డ్ హాస్పిటల్, విలియం బ్యూమాంట్ హాస్పిటల్ లకు చెరి $20 మిలియన్లను విరాళంగా ఇచ్చాడు. గ్రామీణ భారతదేశంలో గ్రామీణ ఆరోగ్యం, విద్య, ఉపాధి కోసం పనిచేసే పేదరిక నిర్మూలన కార్యక్రమాన్ని ఆయన 2009లో స్థాపించాడు. 2020 ఏప్రిల్‌లో హెన్రీ ఫోర్డ్ హెల్త్ సిస్టమ్, డెట్రాయిట్ నగరం భాగస్వామ్యంతో-నగరంలోని 126 నర్సింగ్ హోమ్‌లు, సీనియర్ అసిస్టెడ్ లివింగ్ సౌకర్యాల నివాసితులందరికీ ఆన్-సైట్ COVID-19 పరీక్షను సులభతరం చేయడానికి $4,00,000 విరాళం ఇచ్చాడు.CSC takes over Covansys for $1.3b to shore up India ops., The Economic Times. 27 April 2007. Retrieved 15 November 2017.

 మూలాలు 

వర్గం:జీవిస్తున్న ప్రజలు
వర్గం:1950 జననాలు
వర్గం:తెలుగు మూలాలు గల విదేశీయులు